CELEX: 32012D0743
Language: bg
Date: 2012-11-27 00:00:00
Title: 2012/743/ОВППС: Решение Atalanta/3/2012 на Комитета по политика и сигурност от 27 ноември 2012 година за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

4.12.2012   
            
            
               BG
            
            
               Официален вестник на Европейския съюз
            
            
               L 332/20
            
         РЕШЕНИЕ ATALANTA/3/2012 НА КОМИТЕТА ПО ПОЛИТИКА И СИГУРНОСТ
   от 27 ноември 2012 година
   за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
   (2012/743/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1),, и по-специално член 6 от него,
   като има предвид, че:
   
               (1)
            
            
               Съгласно член 6, параграф 1 от Съвместно действие 2008/851/ОВППС Съветът упълномощи Комитета по политика и сигурност (КПС) да взема решения за назначаването на командващ силите на ЕС.
            
         
               (2)
            
            
               На 3 юли 2012 г. КПС прие Решение Аtalanta/2/2012 (2) за назначаване на контраадмирал Enrico CREDENDINO за командващ силите на ЕСза военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta).
            
         
               (3)
            
            
               Командващият операцията на ЕС препоръча контраадмирал Pedro Ángel GARCĺA DE PAREDES PÉREZ DE SEVILLA да бъде назначен за нов командващ силите на ЕС за Atalanta на мястото на контраадмирал Enrico CREDENDINO.
            
         
               (4)
            
            
               Военният комитет на ЕС подкрепя тази препоръка.
            
         
               (5)
            
            
               В съответствие с член 5 от Протокола (№ 22) относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   Контраадмирал Pedro Ángel GARCĺA DE PAREDES PÉREZ DE SEVILLA се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия, считано от 6 декември 2012 г.
   Член 2
   Решение Atalanta/2/2012 се отменя.
   Член 3
   Настоящото решение влиза в сила на 6 декември 2012 г.
   
      Съставено в Брюксел на 27 ноември 2012 година.
      
         
            За Комитета по политика и сигурност
         
         
            Председател
         
         O. SKOOG
      
   
   
      (1)  ОВ L 301, 12.11.2008 г., стр. 33.
   
      (2)  Решение Atalanta/2/2012 на Комитета по политика и сигурност от 3 юли 2012 г. за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (ОВ L 176, 6.7.2012 г., стр. 64).